**KÚPNA Zmluva**

uzavretá podľa § 409 a nasl. Obchodného zákonníka

**Čl. I**

**Zmluvné strany**

 Objednávateľ: **Pavel Egri Bistro Royal**

 Sídlo: Nová Ves 2226/39, 929 01 Dunajská Streda

 V zastúpení: Pavel Egri

 IČO: 17730775

 DIČ : 1020251254

 IČ DPH : SK1020251254

 Zapísaná: v Živnostenskom registri Okresného úradu Dunajská Streda číslo: 201-2909

Bankové spojenie: VÚB, a.s.

IBAN: SK97 0200 0000 0007 1874 8122

BIC: SUBASKBX

 (ďalej len : „**Objednávateľ**“)

 Dodávateľ :

 Sídlo:

 V zastúpení:

 IČO:

 DIČ:

 IČ DPH :

 Zapísaná:

 Bankové spojenie:

 IBAN:

 BIC:

 (ďalej len „**Dodávateľ**“)

**Čl. II**

**Predmet zmluvy**

1. Predmetom zmluvy je dodanie tovaru – Delička cesta\* / Plynová rotačná pec a plynový horák\* / Balička\*. *\* Uviesť len časť / časti, na ktoré uchádzač predkladá ponuku*.
2. Podrobná špecifikácia predmetu zmluvy je uvedená v **Prílohe č. 1.** tejto zmluvy.
3. Súčasťou predmetu zmluvy je aj doprava predmetu zmluvy do prevádzky Objednávateľa a inštalácia predmetu zmluvy. Stavebné úpravy, montáž potrubných rozvodov a elektroinštalácie nie sú predmetom zmluvy.

**Čl. III**

**Termín a miesto dodania**

1. Dodávateľ sa zaväzuje, že predmet zmluvy v rozsahu článku II. tejto zmluvy dodá Objednávateľovi po nadobudnutí účinnosti zmluvy do 90 dní.

2. Miestom umiestnenia predmetu zmluvy je prevádzka Objednávateľa, t. j. Hlavná č. 603, 930 21 Jahodná, Slovenská republika.

**čl. IV**

**Cena za predmet zmluvy**

1. Cena predmetu zmluvy špecifikovaného v čl. II tejto zmluvy je stanovená dohodou zmluvných strán vo výške :

|  |  |  |
| --- | --- | --- |
| 1 | Cena bez DPH | ,- Euro |
| 2 | 20 % DPH |  ,- Euro |
| 3 | Celková cena s DPH | ,- Euro |

 Uvedená cena je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

1. Cena zahŕňa všetky výdavky Dodávateľa potrebné k dodaniu predmetu zmluvy a jeho uvedenia do prevádzky.
2. Všetky ceny týkajúce sa predmetu zmluvy sú nemenné počas celej doby platnosti a účinnosti tejto zmluvy.
3. Rozpočet predmetu zmluvy tvorí **Prílohu č. 2** tejto zmluvy.

**Čl. V**

**Platobné podmienky**

1. Zmluvné strany sa dohodli, že Objednávateľ uhradí Dodávateľovi cenu za predmet zmluvy dohodnutú v článku IV. bod 1. tejto zmluvy na základe faktúr vystavených Dodávateľom v zmysle tohto článku zmluvy.
2. Dodávateľ je oprávnený vystaviť faktúry nasledovne: 1. faktúru vo výške maximálne 60% z ceny predmetu zmluvy po nadobudnutí účinnosti tejto zmluvy a 2. faktúru vo výške minimálne 40% z ceny predmetu zmluvy po dodaní predmetu zmluvy do miesta dodania, t. j. do prevádzky Objednávateľa – Hlavná č. 603, 930 21 Jahodná, Slovenská republika. Dodaním predmetu zmluvy do miesta dodania predmetu zmluvy sa rozumie prevzatie predmetu zmluvy povereným zástupcom Objednávateľa, pričom bude spísaný písomný záznam, v ktorom poverený zástupca Objednávateľa a poverený zástupca Dodávateľa potvrdia odovzdanie a prevzatie predmetu zmluvy. Tento písomný záznam podpísaný oboma zástupcami zmluvných strán bude tvoriť neoddeliteľnú súčasť poslednej faktúry vystavenej podľa tohto bodu.
3. Splatnosť vystavených faktúr je 60 dni (1. faktúra) / 60 dní (2. faktúra) od ich preukázateľného doručenia Objednávateľovi.
4. DPH bude účtovaná podľa platných predpisov v čase fakturácie.
5. Dodávateľom predložená faktúra ako daňový doklad, musí byť vyhotovená v súlade s  ustanovením § 71 a násl. zákona č. 222/2004 Z. z. o dani z pridanej hodnoty v znení neskorších predpisov. V opačnom prípade bude mať Objednávateľ právo vrátiť faktúru Dodávateľovi na doplnenie.

**Čl. VI**

**Dodanie a odovzdanie predmetu zmluvy**

* 1. Zmluvné strany sa dohodli na preskúšaní technických parametrov predmetu zmluvy uvedených v Prílohe č. 1 tejto zmluvy pred uvedením predmetu zmluvy do prevádzky v mieste dodania predmetu zmluvy.
	2. Dodávateľ je povinný predložiť záručné listy a návody na obsluhu v slovenskom alebo českom jazyku, doklady o zaškolení obsluhy Objednávateľa a ostatné doklady súvisiace s predmetom zmluvy.
	3. Nebezpečenstvo škody na predmete zmluvy, ako aj na veciach a materiáloch potrebných na dodanie predmetu zmluvy znáša Dodávateľ až do času písomného prevzatia predmetu zmluvy Objednávateľom.
	4. Dodávateľ sa zaväzuje pri výkone svojej činnosti postupovať s maximálnou zodpovednosťou a odbornou starostlivosťou, dodržiavať bezpečnosť a ochranu zdravia pri práci v zmysle platných právnych predpisov o bezpečnosti práce a ochrane zdravia pri práci.
	5. Dodávateľ sa zaväzuje, že poučí ním vyslané osoby, ktoré budú zabezpečovať plnenie tejto zmluvy u Objednávateľa, s podmienkami výkonu práce z hľadiska dodržiavania predpisov o bezpečnosti a ochrane zdravia pri práci, čím zodpovedá za bezpečnosť a ochranu zdravia pri práci týchto osôb.

**Čl. VII**

**Záručná doba a zodpovednosť za vady predmetu zmluvy**

* + 1. Dodávateľ zodpovedá za to, že predmet zmluvy je zhotovený podľa podmienok zmluvy a že počas celej záručnej doby bude mať vlastnosti dohodnuté v zmluve.
		2. Záruka sa vzťahuje na predmet zmluvy za predpokladu riadnej starostlivosti a údržby predmetu zmluvy Objednávateľom. Záruka sa nevzťahuje na prípady násilného poškodenia predmetu zmluvy, resp. poškodenia živelnou pohromou.
		3. Záručná doba na predmet zákazky je 12 mesiacov od dátumu podpisu záznamu o odovzdaní a prevzatí predmetu zmluvy.
		4. Zmluvné strany sa dohodli, že počas záručnej doby bude odstránenie reklamovanej vady bezplatné v mieste umiestenia predmetu zmluvy,
		5. Objednávateľ musí umožniť Dodávateľovi prístup do priestorov, kde sa budú vady počas záručnej doby odstraňovať a Dodávateľ sa zaväzuje, že bude dodržiavať prevádzkový poriadok platný v priestoroch sídla Objednávateľa.
		6. Objednávateľ má právo zabezpečiť odstránenie vád inou organizáciou na náklady Dodávateľa len v prípade vzájomnej dohody s Dodávateľom, alebo ak Dodávateľ v dohodnutom termíne vady neodstráni.

**Čl. VIII**

**Zmluvné pokuty a úroky z omeškania**

1. V prípade omeškania Dodávateľa s plnením predmetu zmluvy v dohodnutom termíne, si môže Objednávateľ uplatniť u Dodávateľa nárok na zmluvnú pokutu vo výške 0,05 % z ceny predmetu zmluvy za každý deň omeškania.
2. V prípade omeškania Objednávateľa s úhradou faktúry v dohodnutej lehote si Dodávateľ môže uplatniť u Objednávateľa úrok z omeškania vo výške 0,05 % z dlžnej sumy za každý deň omeškania.

**Čl. IX**

**Osobitné ustanovenia**

1. Zmluvné strany sa zaväzujú ihneď písomne oznámiť druhej strane závažné skutočnosti, ktoré nastali po podpise zmluvy a súvisia s predmetom zmluvy.
2. V prípade vzniku škody porušením povinností vyplývajúcich zo zmluvy budú zmluvné strany postupovať v súlade s príslušnými ustanoveniami Obchodného zákonníka a ďalších príslušných platných právnych predpisov.

**Čl. X**

**Záverečné ustanovenia**

1. Pokiaľ nie je v zmluve dohodnuté inak, riadia sa právne vzťahy z nej vyplývajúce príslušnými ustanoveniami Obchodného zákonníka a súvisiacimi právnymi predpismi platnými v Slovenskej republike.
2. Zmluva nadobúda platnosť jej podpisom oboma zmluvnými stranami a účinnosť v deň nasledujúci po dni akceptovania výsledkov verejného obstarávania zo strany poskytovateľa pomoci bez negatívnych zistení (administratívna kontrola postupov verejného obstarávania) v súlade so zmluvou o poskytnutí nenávratného finančného príspevku. Objednávateľ bezodkladne oznámi výsledky administratívnej kontroly postupov verejného obstarávania Dodávateľovi.
3. Dodávateľ sa zaväzuje strpieť výkon kontroly/auditu obchodných dokumentov a vecnú kontrolu súvisiacich s poskytnutou dodávkou, ktorá je predmetom tejto zmluvy, kedykoľvek počas platnosti a účinnosti Zmluvy o poskytnutí nenávratného finančného príspevku uzavretej medzi Objednávateľom a Poskytovateľom (ďalej len „NFP“) a to oprávnenými osobami a poskytnúť im všetku potrebnú súčinnosť. Oprávnené osoby sú najmä: oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ.
4. Zmluvu je možné meniť alebo dopĺňať iba formou písomných dodatkov, ktoré budú neoddeliteľnou súčasťou zmluvy.
5. Verejný obstarávateľ/objednávateľ si v rámci záväzkového vzťahu s dodávateľom vyhradzuje právo bez akýchkoľvek sankcií odstúpiť od zmluvy s dodávateľom v prípade ak výsledky administratívnej finančnej kontroly verejného obstarávania zo strany poskytovateľa NFP neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.
6. Zmluva je vyhotovená v štyroch rovnopisoch, dva pre Objednávateľa a dva pre Dodávateľa.
7. Zmluvné strany vyhlasujú, že obsah zmluvy je prejavom ich slobodnej vôle, zmluva nebola uzavretá v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu rozumeli a na znak súhlasu ju vlastnoručne podpísali.
8. Neoddeliteľnou súčasťou zmluvy sú:

Príloha č. 1 zmluvy – Špecifikácia predmetu zákazky

 Príloha č. 2 zmluvy – Cenová ponuka

v ................................, dňa ............... v ..............................., dňa ...............

 ........................................................... ...........................................................

 za Objednávateľa za Dodávateľa